Document ID: /roh_data/filtered/fineweb-2-filterrobots_roh.jsonl.gz/11119

A la FIN vegn zuoZ. Uschia sa numna ina exposiziun en la Chesa Planta a Zuoz, messa ensemen da Silvana Derungs dal Dicziunari Rumantsch Grischun.
Per quest'exposiziun hai jau fatsch quai ch'jau fatsch il pli gugent: sfegliar il DRG.
Uschia è la stanzetta tipica d'ina chasa engiadinaisa s'emplenida cun expressiuns or dal mintgadi. I vegn declerà pertge ch'ils zuozinghers èn pli baud era stads ils coatschens ni pertge ch'ils sursilvans baivan gervosa entant ch'ils engiadinais fan viva cun biera.
In chantun tutga als ardöffels, ils truffels. Per la biodiversitad linguistica, declera Silvana Derungs cun in surier.
Jau hai emprendì ch'ils tartuffels sumeglian als umans: els han egls, in chau, in tgil e per part era in tschupè enturn il chau.
L'exposiziun duai animar da tutgar ils objects, sfegliar ils cudeschs e far patratgs. Da vesair è ella en la Chesa Planta a Zuoz durant la festa da 100 onns Lia Rumantscha.
RR actualitad 16:00